

 LĒMUMS

Ādažos, Ādažu novadā

2024. gada 29. augustā **Nr.** **326**

**Par zemes ierīcības projekta apstiprināšanu īpašumos “Medi” un “Bites”, Garkalnē**

Ādažu novada pašvaldības dome izskatīja sabiedrības ar ierobežotu atbildību “BaltSurvey” (reģistrācijas Nr. 40003761022, juridiskā adrese: Kaivas iela 33 k-2, Rīga, LV-1021; e-pasts: baltsurvey@baltsurvey.lv) sertificētas zemes ierīkotājas Marijas Laganovskas (sertifikāta Nr. AA0056) 31.07.2024. iesniegumu (reģistrēts 31.07.2024. ar Nr. ĀNP/1-11-1/24/3909) ar lūgumu apstiprināt zemes ierīcības projektu nekustamā īpašuma “Medi”, Garkalnē, Ādažu pagastā, Ādažu novadā, ar kadastra Nr.8044 012 0655 sastāvā esošās zemes vienības ar kadastra apzīmējumu 8044 012 0545 un nekustamā īpašuma “Bites”, Garkalnē, Ādažu pagastā, Ādažu novadā, ar kadastra Nr.8044 012 0301 sastāvā esošās zemes vienības ar kadastra apzīmējumu 8044 012 0548 robežu pārkārtošanai, kā arī piešķirt adreses un nekustamā īpašuma lietošanas mērķus projektētajām zemes vienībām.

Izvērtējot iesniegumu un ar to saistītos apstākļus, tika konstatēts:

1. Ādažu novada pašvaldības dome 30.05.2024. pieņēma lēmumu Nr.199 “Par zemes ierīcības projekta uzsākšanu nekustamajos īpašumos “Bites” un “Medi”, Garkalnē”, ar kuru tika atļauts izstrādāt zemes ierīcības projektu zemes vienībai ar kadastra apzīmējumu 8044 012 0545 un zemes vienībai ar kadastra apzīmējumu 8044 012 0548, ar mērķi pamatot zemes vienību robežu pārkārtošanu.
2. Nav nepieciešama zemes ierīcības projekta pilnveidošana vai noraidīšana.
3. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

1. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
2. Zemes ierīcības likuma 19.pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu.
3. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju.
4. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punkts noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
5. **Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka** lietošanas mērķi nosaka, ja tiek izveidota jauna zemes vienība vai zemes vienības daļa**.**
6. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Zemes ierīcības likuma 19.pantu, Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26. un 28.punktu, **Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu,** Ministru kabineta 29.06.2021. noteikumu Nr.455 „Adresācijas noteikumi” 9.punktu, kā arī ņemot vērā domes Attīstības komitejas 14.08.2024. atzinumu, Ādažu novada pašvaldības dome

**NOLEMJ:**

1. Apstiprināt sertificētas zemes ierīkotājas Marijas Laganovskas (sertifikāta Nr. AA0056) izstrādāto zemes ierīcības projektu nekustamā īpašuma “Medi” ar kadastra Nr.8044 012 0655 sastāvā esošās zemes vienības ar kadastra apzīmējumu 8044 012 0545 un nekustamā īpašuma “Bites” ar kadastra Nr.8044 012 0301 sastāvā esošās zemes vienības ar kadastra apzīmējumu 8044 012 0548 robežu pārkārtošanai.
2. Saglabāt adreses adresācijas objektiem, saskaņā ar sarakstu:

|  |  |  |  |  |  |
| --- | --- | --- | --- | --- | --- |
| Veiktā darbība | Adresācijas objekts | Adresācijas objekta kadastra apzīmējums | Adresācijas objekta esošā adrese | Adresācijas objekta kods adrešu klasifikatorā | Adresācijas objekta jaunā adrese |
| 1 | 2 | 3 | 4 | 5 | 6 |
| Saglabāšana | Apbūvei paredzēta zemes vienība | 8044 012 0545 | “Medi”, Garkalne, Ādažu pag., Ādažu nov. | [106915876](https://www.kadastrs.lv/varis/106915876?type=house) | “Medi”, Garkalne, Ādažu pag., Ādažu nov. |
| Saglabāšana  | Apbūvei paredzēta zemes vienība | 8044 012 0548 | “Bites”, Garkalne, Ādažu pag., Ādažu nov. | [105048000](https://www.kadastrs.lv/varis/105048000?type=house) | “Bites”, Garkalne, Ādažu pag., Ādažu nov. |
| Saglabāšana  | Ēka | 80440120183003 | “Bites”, Garkalne, Ādažu pag., Ādažu nov. | [105048000](https://www.kadastrs.lv/varis/105048000?type=house) | “Bites”, Garkalne, Ādažu pag., Ādažu nov. |
| Saglabāšana  | Ēka | 80440120301001 | “Bites”, Garkalne, Ādažu pag., Ādažu nov. | [105048000](https://www.kadastrs.lv/varis/105048000?type=house) | “Bites”, Garkalne, Ādažu pag., Ādažu nov. |
| Saglabāšana  | Ēka | 80440120301003 | “Bites”, Garkalne, Ādažu pag., Ādažu nov. | [105048000](https://www.kadastrs.lv/varis/105048000?type=house) | “Bites”, Garkalne, Ādažu pag., Ādažu nov. |
| Saglabāšana | Ēka | 80440120301002 | “Bites A”, Garkalne, Ādažu pag., Ādažu nov. | [106434972](https://www.kadastrs.lv/varis/106434972?type=house) | “Bites A”, Garkalne, Ādažu pag., Ādažu nov. |
| Saglabāšana  | Ēka | 80440120301004 | “Bites”, Garkalne, Ādažu pag., Ādažu nov. | [105048000](https://www.kadastrs.lv/varis/105048000?type=house) | “Bites”, Garkalne, Ādažu pag., Ādažu nov. |

1. Noteikt projektētajai zemes vienībai Nr.1 (kadastra apzīmējums 8044 012 0545) 1,0178 ha kopplatībā (vairāk vai mazāk, cik izrādīsies pēc instrumentālās uzmērīšanas dabā) nekustamā īpašuma lietošanas mērķi – Zeme, uz kuras galvenā saimnieciskā darbība ir lauksaimniecība (NĪLM kods 0101).
2. Noteikt projektētajai zemes vienībai Nr.2 (kadastra apzīmējums 8044 012 0548) 2,4392 ha kopplatībā (vairāk vai mazāk, cik izrādīsies pēc instrumentālās uzmērīšanas dabā) nekustamā īpašuma lietošanas mērķi – Zeme, uz kuras galvenā saimnieciskā darbība ir lauksaimniecība (NĪLM kods 0101).
3. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
4. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekiem.
5. Lēmuma izpildes kontroli veikt pašvaldības izpilddirektora vietniecei.
6. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Zemes ierīcības projekta grafiskā daļa uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU